**P.R.E. foreningens regnskab 2017 - Kasserens beretning-**

Først må jeg beklage, at det reviderede regnskabet først foreligger nu. Det skyldes flere ting, dels at vi i bestyrelsen har haft en del kritik fra nogle af foreningens medlemmer, som der skulle tages stilling til – foreningsarbejdet foregår i fritiden, og timerne var begrænsede, herudover har vi haft en lidt ”drilsk virus på computeren” og ikke mindst har jeg været i Spanien en stor del af marts måned i forbindelse med min søns bryllup – Håber for forståelse herfor.

Regnskabsåret 2017 har været et meget stille år, da vi desværre på grund af for få tilmeldte har, måtte aflyse både Damocha og kåring til stor ærgrelse for mig og den øvrige bestyrelse.

Regnskabet udviser således kun helt basale indtægter og driftsomkostninger.

Vi har haft en nedgang i medlemskontingenter – Mine tanker er, at foreningslivet har det svært i disse tider, hvor vi bruger de sociale medier til at have kontakt med hinanden. Mange venter med at betale kontingent til de skal bruge foreningen i forbindelse med arrangementer eller stambogsydelser.

Vi har valgt at prøve at lade medlemsbladet udkomme digitalt for at spare medlemskroner, hvorfor denne post i 2017 regnskabet er 0 kr.

Posten ANCCE er næsten halveret i 2017 – svært at sige hvorfor, men færre ejerskifter, ingen kåring, færre føl, færre avlerkoder etc. ??

Bemærk den forholdsvis store post til porto – dette skyldes stambogsarbejdet.

Egentlig tror jeg regnskab taler for sig selv, og ikke af stedkommer de store spørgsmål.

Jeg har valgt ikke at genopstille til bestyrelsen – og dermed ikke til kasserer jobbet, som jeg nu sammenlagt har varetaget i mere end ti år.

Jeg har truffet min beslutning på baggrund af den senere tids kritik af den siddende bestyrelses arbejde – Beslutningen har bestemt ikke været nem, da jeg har været meget glad for foreningsarbejdet, herunder samarbejdet med de stambogsdelegeret omkring stambogsarbejdet.

Jeg synes, at det har været super spændende at få et Damocha til at ”løbe af stablen” og været glad for mit samarbejde med den øvrige bestyrelse.

Der bruges rigtig rigtig mange fritidstimer og herunder sene nattetimer på foreningsarbejde – Når man som jeg føler, at problemer/ kritik overstiger glæden ved foreningsarbejdet,er det på tide at overlade pladsen til nye ideer og kræfter.

Jeg ønsker den nye bestyrelse ” god vind” fremover.

Anette Thestrup